**UPUTSTVO ZA PODNOSITELJE PRIJAVE**

|  |  |  |
| --- | --- | --- |
| **TRANSFER ZA RAZVOJ ZNANOSTI I PODSTICAJ ZIR OD ZNAČAJA ZA FEDERACIJU BIH**  **Javni poziv za financiranje/sufinanciranje znanstveno-istraživačkih**  **i istraživačko-razvojnih projekata u Federaciji Bosne i Hercegovine u 2025. godini** | | |
| 1 | **Opis problema u određenom području koji je predmet financiranja** | Unapređivati znanstveno-istraživačku i istraživačko-razvojnu djelatnost u Federaciji BiH. |
| 2 | **Opći i posebni ciljevi Programa, koji je predmet javnog poziva, i prioriteti sa osnovnim i specifičnim programskim oblastima za dodjelu proračunskih sredstava** | Podrška razvoju znanstveno-istraživačke i istraživačko-razvojne djelatnosti u Federaciji BiH, realizacija projekata koji stvaraju nova i unapređuju postojeća znanja, te primijenjenim (ili razvojnim) istraživanjima koja se provode s jasnim tehnološkim, ekonomskim ili društvenim ciljevima. Podrška međunarodno prepoznatljivim projektima koji se zasnivaju na izvrsnim istraživačima ili snažnim istraživačkim grupama koje vode priznati znanstvenici s odličnim dosadašnjim postignućima. Podrška projektima koji predstavljaju izvor novih znanstvenih ideja i doprinose razvoju znanstvene misli. Jačanje ambijenta koji omogućava i potiče suradnju privrede i istraživačke zajednice, te uključivanje privrede, univerziteta i znanstvenih ustanova u zajedničke projekte i procese pametne specijalizacije. Podrška projektima digitalne transformacije u skladu s EU strategijom: Digitalna dekada Europe. Podrška projektima energijske tranzicije u skladu s Zelenom agendom za Zapadni Balkan. |
| 3 | **Ukupna vrijednost Programa i iznosi predviđeni za pojedine programske oblasti, najviši financijski iznos koji može biti dodijeljen za pojedini projekt u okviru određenog znanstvenog područja** | * **Ukupna vrijednost Programa: 1.750.000,00 KM** * Maksimalan odobreni iznos financijskih sredstava po projektu je **15.000,00 KM** za projekte iz područja društvenih i humanističkih znanosti, te umjetničkih područja. * Maksimalan odobreni iznos financijskih sredstava po projektu je **30.000,00 KM** za projekte iz područja prirodnih, tehničkih, biotehničkih znanosti, te biomedicine i zdravstva. * Ukoliko podnositelj aplikacije (pravna ili fizička osoba) koji aplicira na neki od programa Javnog poziva traži iznos veći od maksimalno dozvoljenog po pojedinačnim znanstvenim područjima, njegova prijava se neće razmatrati. |
| 4 | **Potencijalni podnositelji prijava (ciljna grupa) koji imaju pravo da podnesu prijavu** | Korisnici sredstava su: Visokoškolske ustanove (sveučilišta), znanstveno-istraživačke organizacije zasnovane prema zakonima o znanstveno-istraživačkoj djelatnosti. |
| 5 | **Prihvatljive aktivnosti za provođenje programa ili projekta** | Isključivo aktivnosti u cilju realizacije projekta, koje su navedene u projektnom planu. |
| 6 | **Prihvatljivi troškovi koji se mogu financirati dodijeljenim sredstvima** | * Sredstvima dodijeljenih od strane FMOZ moguće je financirati isključivo direktne troškove projekata. * Direktni troškovi su oni koji su vezani za proces prikupljanja, analize i prezentacije podataka. To su troškovi koji nastaju kao direktna posljedica znanstvenoistraživačke ili umjetničke aktivnosti i neophodni su za realizaciju projekta. * U direktne troškove se ubrajaju:   a) troškovi radne snage (naknade članovima projektnog tima),  b) troškovi opreme (računari, aparati, instrumenti, softveri, licence, itd.),  c) troškovi materijala (trošak nabave potrošnih materijala neophodnih za istraživački projekat kao što su kemikalije, reagensi, uzorci, i ostali materijali),  e) putni troškovi (troškovi putovanja i smještaja nastali u okviru prikupljanja podataka),  f) troškovi objavljivanja rezultata istraživanja (trošak kotizacije konferencije, trošak objavljivanja rada u međunarodnim citatnim bazama ili troškovi objavljivanja knjiga, što podrazumijeva troškove lektorisanja, tehničkog preloma i tiskanja knjige).   * Alokacija sredstava po odobrenom projektu iz područja društvenih i humanističkih znanosti, te umjetničkih područja će se vršiti na slijedeći način:   a) ukupni troškovi radne snage mogu iznositi do 40% od ukupne odobrene financijske vrijednosti projekta;  b) ukupni troškovi opreme, materijala i putnih troškova vezanih uz prikupljanje podataka mogu iznositi do 40% od ukupne odobrene financijske vrijednosti projekta;  c) ukupni troškovi objavljivanja rezultata istraživanja mogu iznositi do 20% od ukupne odobrene financijske vrijednosti projekta.   * Alokacija sredstava po odobrenom projektu iz područja prirodnih, tehničkih, biotehničkih znanosti, te biomedicine i zdravstva će se vršiti na slijedeći način:   a) ukupni troškovi radne snage mogu iznositi do 20% od ukupne odobrene financijske vrijednosti projekta;  b) ukupni troškovi opreme, materijala i putnih troškova vezanih uz prikupljanje podataka mogu iznositi do 70% od ukupne odobrene financijske vrijednosti projekta;  c) ukupni troškovi objavljivanja rezultata istraživanja mogu iznositi do 10% od ukupne odobrene financijske vrijednosti projekta. |
| 7 | **Procent ili iznos sredstava koji se odnosi na financiranje administrativnih troškova** | Maksimalno do 1% od ukupno dodjeljenog iznosa za pojedini program po Javnom pozivu (poštarina, bankarske naknade). |
| 8 | **Neprihvatljivi troškovi koji se ne mogu financirati dodijeljenim sredstvima** | * Troškovi koji nisu navedeni pod točkom 6. ovog Uputstva. * Aktivnosti koje nisu u cilju realizacije projekta i koje nisu navedene u projektnom planu. |
| 9 | **Pravila vidljivosti (promocija programa, projekata i rezultata) koja se trebaju poštovati u provođenju programa ili projekta** | * Institucije, čiji projekti budu odobreni za financiranje/sufinanciranje, dužne su u roku od 30 dana od dana potpisivanja ugovora organizirati javno predstavljanje odobrenih projekata (predmet, cilj i metodologija istraživanja, hipoteza, očekivani rezultati, projektni tim) i o tome obvezno blagovremeno obavijestiti FMOZ. Informacija o javnom predstavljanju odobrenog/ih projek(a)ta obvezno se objavljuje na službenoj web stranici institucije. * Svi projekti koji budu odobreni u okviru ovog programa i realizirani u prosincu 2025. godine smatrat će se integralnim dijelom programa obilježavanja ovogodišnjeg „Dana znanosti u Federaciji BiH“. * Svi projekti koje je FMOZ financijski podržao moraju imati jasno istaknutu rečenicu na vidljivoj poziciji u članku, impresumu knjige, na naslovnoj strani prezentacije ili nekom drugom obliku javnog predstavljanja rezultata projekta: „*Ovaj projekat je podržan od strane Federalnog ministarstva obrazovanja i znanosti*.“ Publikacije odnosno prezentacije na stranim jezicima moraju imati istovjetnu rečenicu navedenu na jeziku na kojem je znanstveni rad objavljen. Uz ovu rečenicu potrebno je navesti zvaničan logo FMOZ kada je to moguće. * Svi projekti koje je Ministarstvo financijski podržalo moraju imati jasno istaknutu naljepnicu sa logom FMOZ na opremi koja je nabavljena u okviru projekta. * Ministarstvo će na svojoj internet stranici učiniti dostupnim standardiziran logo FMOZ pripremljen za tiskanje na materijalima i naljepnicama. |
| 10 | **Opis postupka administrativne provjere (selekcije) prijave** | * Sektor za znanost i tehnologiju FMOZ vrši pregled dostavljene dokumentacije i priprema listu potpunih i nepotpunih prijava na Javni poziv. * Aplikantima sa nepotpunim prijavama se daje rok od 7 dana da dopune prijavu. * Nepotpune prijave neće biti uzete u razmatranje ukoliko se ne dopune odgovarajućom dokumentacijom. * Prijave projekata čiji aplikanti nisu opravdali dodijeljena sredstva FMOZ iz prethodnih godina neće biti uzete u razmatranje. * Prijave projekata koje imaju člana Savjeta za znanost FMOZ kao jednog od članova tima neće biti uzete u razmatranje. * Neblagovremene prijave neće biti uzete u razmatranje. * Po isticanju roka za prijavu i dopunu, Sektor za znanost i tehnologije FMOZ obavještava Savjet za znanost o svim pristiglim prijavama. |
| 11 | **Opis postupka odabira programa i projekata koji će biti financirani** | * Ocjenu znanstvenog sadržaja podnijetih prijava u pogledu originalnosti, aktualnosti, kvaliteta predloženih istraživanja, vrijednosti i primjenjivosti očekivanih rezultata, podobnosti podnositelja prijave i odgovornog istraživača (voditelja projekta), rokova, ukupne strukture projekata izvršit će Savjet za znanost FMOZ. * Ocjenjivanje projekata će se vršiti u skladu sa odredbama Smjernica, koje su objavljene na službenoj internet stranici FMON. * Nakon izvršenog ocjenjivanja utvrđuje se Preliminarna rang lista projekata koja se objavljuje na službenoj internet stranici FMOZ * Aplikanti sa Preliminarne rang liste dužni su dostaviti dokaz o osiguranju organizacionih kapaciteta i ljudskih resursa za provođenje projekata (naprimjer, adekvatno opremljena laboratorija za provođenje istraživanja) u roku od sedam (7) radnih dana. * Nakon razmatranja prigovora utvrđuje se Konačna rang lista projekata, koja se objavljuje na službenoj internet stranici FMOZ. |
| 12 | **Razlozi, rokovi i način podnošenja i rješavanja prigovora** | * Aplikanti čiji se projekti ne nalaze na Preliminarnoj rang listi imaju pravo prigovora na istu u roku od osam (8) dana od dana njenog objavljivanja. * Po prigovorima rješava posebno formirano Povjerenstvo za prigovore u roku od 15 dana od dana zaprimanja prigovora od strane Povjerenstva. |
| 13 | **Opis postupka ugovaranja odabranih programa i projekata** | Federalna ministrica obrazovanja i znanosti donosi zbirnu odluku o dodjeli proračunskih sredstava i potpisuje posebne ugovore o realizaciji dodijeljenih sredstava, kojim se regulišu načini i rokovi utroška sredstava i izvještavanje. |
| 14 | **Opis postupka praćenja provođenja programa ili projekata** | U skladu sa ugovorom o realizaciji projekta, korisnik je obvezan dostaviti izvještaj sa dokazima o namjenskom utrošku sredstava. Ukoliko Korisnik sredstava ne dostavi izvještaj o namjenskom utrošku dodijeljenih sredstava u predviđenom roku Ministarstvo šalje Opomenu sa instrukcijom o povratu sredstava. |
| 15 | **Okvirni kalendar provođenja svih postupaka** | lipanj-studeni 2025. godine |
| 16 | **Datum objave javnog poziva i rok za podnošenje prijava, adresa i način dostave prijave programa ili projekta, te rokovi i način komunikacije sa Ministarstvom tokom trajanja javnog poziva** | **Datum objave Javnog poziva: 02.06.2025. godine**  **Rok za podnošenje prijava: 02.07.2025. godine**  **Način dostave prijave programa ili projekta:**  Prijave na Javni poziv podnose se na obrascima P1, P2, P3 i P4 te na obrascu Financijskog plana FP-ZIR.  Prijave na Javni poziv se podnose lično ili poštom u zatvorenoj koverti isključivo na adresu Ministarstva.  Obavezno na koverti navesti naziv institucije i ime i prezime voditelja projekta.  **Adresa:**  FEDERALNO MINISTARSTVO OBRAZOVANJA I ZNANOSTI  Dr. Ante Starčevića bb (Hotel „Ero“)  88 000 Mostar  Sa naznakom: „Prijava na Javni poziv za znanstveno-istraživačke i istraživačko-razvojne projekte – ne otvarati“  Svu dokumentaciju prijave na Javni poziv potrebno je dostaviti i u elektroničkoj formi (linkom na Google drive ili drugi adekvatan mrežni disk putem email adrese: [konkursi@fmon.gov.ba](mailto:konkursi@fmon.gov.ba)).  **Rokovi i način komunikacije sa Ministarstvom tokom trajanja javnog poziva:**  Način komunikacije s Federalnim ministarstvom obrazovanja i znanosti za vrijeme trajanja Javnog poziva odvija se na tri načina:  1. Upitima i dopisima poslanim na adresu elektroničke pošte: [konkursi@fmon.gov.ba](mailto:konkursi@fmon.gov.ba) ,  2. Na brojeve telefona: 036/355-708, 036/355-718 i 036/355-719.  3. Objavom najčešćih pitanja i odgovora na internetskoj stranici Ministarstva – [www.fmon.gov.ba](http://www.fmon.gov.ba) . |
| 17 | **Dodatne napomene** | Korisnici sredstava koji su za dodijeljena sredstva u prethodnom periodu bili dužni ovom Ministarstvu dostaviti, a nisu dostavili Završni izvještaj (sa dokazima o objavljenim radovima u referentnim znanstvenim časopisima ili ispisom iz relevantne baze podataka), Financijski izvještaj o namjenskom utrošku sredstava ili u dostavljenom Financijskom izvještaju nisu pravdali cjelokupna dodjeljena sredstva, iste su dužni dostaviti najkasnije do roka određenog za dostavljanje prijava. U protivnom njihove prijave na ovaj Javni poziv neće biti razmatrane, a Ministarstvo će biti prisiljeno da putem nadležnih organa poduzme odgovarajuće mjere u skladu sa zakonom radi zaštite i namjenskog utroška dodijeljenih javnih sredstava. |